CELEX: 32016R0669
Language: da
Date: 2016-04-28 00:00:00
Title: Kommissionens gennemførelsesforordning (EU) 2016/669 af 28. april 2016 om ændring af gennemførelsesforordning (EU) nr. 808/2014 for så vidt angår ændring og indhold af landdistriktsudviklingsprogrammer, offentlig omtale af disse programmer og satser for omregning til storkreaturer

29.4.2016   
            
            
               DA
            
            
               Den Europæiske Unions Tidende
            
            
               L 115/33
            
         KOMMISSIONENS GENNEMFØRELSESFORORDNING (EU) 2016/669
   af 28. april 2016
   om ændring af gennemførelsesforordning (EU) nr. 808/2014 for så vidt angår ændring og indhold af landdistriktsudviklingsprogrammer, offentlig omtale af disse programmer og satser for omregning til storkreaturer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (1), særlig artikel 8, stk. 3, artikel 12 og 41 samt artikel 66, stk. 5, og
   ud fra følgende betragtninger:
   
               (1)
            
            
               I artikel 4, stk. 2, i Kommissionens gennemførelsesforordning (EU) nr. 808/2014 (2) fastsættes det maksimale antal ændringer af programmer for udvikling af landdistrikter, som medlemsstaterne kan forelægge Kommissionen. Der bør gælde særlige regler, når støtten har form af et finansielt instrument, for at give medlemsstaterne den nødvendige fleksibilitet til at gennemføre det finansielle instrument. Derfor bør det maksimale antal programændringer ikke finde anvendelse på ændringer vedrørende programmering af finansielle instrumenter.
            
         
               (2)
            
            
               I artikel 9 i gennemførelsesforordning (EU) nr. 808/2014 fastsættes regler for omregning af enheder, herunder bestemmelser om satserne for omregning af de forskellige kategorier af dyr til storkreaturer. Det bør præciseres, at disse omregningssatser ikke alene gælder for forpligtelser til opdræt af lokale racer, der er i fare for at gå tabt for landbruget, men for alle forpligtelser vedrørende dyreenheder, jf. artikel 28, 29 og 34 i forordning (EU) nr. 1305/2013.
            
         
               (3)
            
            
               I punkt 8.2 i del 1 og punkt 5.2 i del 2 i bilag I til gennemførelsesforordning (EU) nr. 808/2014 fastsættes visse regler for beskrivelsen af foranstaltningerne i landdistriktsudviklingsprogrammer og nationale rammer. Der bør gælde særlige regler, når støtten har form af et finansielt instrument, for at give medlemsstaterne den nødvendige fleksibilitet til at gennemføre det finansielle instrument.
            
         
               (4)
            
            
               I bilag II til gennemførelsesforordning (EU) nr. 808/2014 fastsættes satserne for omregning af dyr til storkreaturer, jf. artikel 9, og det fastlægges, at disse omregningssatser kan forhøjes for alle kategorier i tabellen og nedsættes for fjerkræ i øvrigt under hensyn til videnskabelige beviser, som forklares og begrundes behørigt i landdistriktsudviklingsprogrammerne. Medlemsstaterne bør ikke kun have mulighed for at nedsætte disse omregningssatser for »fjerkræ i øvrigt«, men for alle kategorier i tabellen, hvor det er berettiget og baseret på videnskabelig dokumentation.
            
         
               (5)
            
            
               I punkt 2.2 i del 1 i bilag III til gennemførelsesforordning (EU) nr. 808/2014 fastsættes mindstekrav til støttemodtagernes informations- og kommunikationsaktioner under gennemførelsen af en operation. I punkt 2.2, litra b), fastsættes de forskellige krav, der finder anvendelse afhængigt af, hvor stor en samlet offentlig støtte der ydes. For at sikre forholdsmæssige og harmoniserede krav bør der fastsættes en enkelt tærskel på 50 000 EUR. I betragtning af den særlige karakter af de areal- og dyrerelaterede foranstaltninger og andre foranstaltninger, som ikke vedrører investeringer, bør medlemsstaterne desuden selv kunne afgøre, om disse foranstaltninger bør være omfattet af oplysningskravene.
            
         
               (6)
            
            
               Gennemførelsesforordning (EU) nr. 808/2014 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne —
            
         VEDTAGET DENNE FORORDNING:
   Artikel 1
   I gennemførelsesforordning (EU) nr. 808/2014 foretages følgende ændringer:
   
               1)
            
            
               I artikel 4, stk. 2, tredje afsnit, tilføjes følgende som litra e):
               
                           »e)
                        
                        
                           hvis der er tale om ændringer vedrørende finansielle instrumenter, jf. artikel 37 i forordning (EU) nr. 1303/2013.«
                        
                     
         
               2)
            
            
               Artikel 9 affattes således:
               »Artikel 9
               1.   Hvis forpligtelser, der er indgået i henhold til artikel 28, 29 og 34 i forordning (EU) nr. 1305/2013, omhandler dyreenheder, anvendes de satser for omregning af de forskellige dyrekategorier til storkreaturer, der er fastsat i bilag II.
               2.   Hvis forpligtelserne i henhold til artikel 28, 29 og 34 i forordning (EU) nr. 1305/2013 er udtrykt i andre enheder, end dem, der er fastsat i bilag II til nævnte forordning, kan medlemsstaterne beregne betalinger på grundlag af disse andre enheder. Medlemsstaterne sørger i så fald for, at de årlige maksimumsbeløb, som der kan ydes ELFUL-støtte til, og som er fastsat i nævnte bilag, ikke overskrides.
               3.   Med undtagelse af betalinger for forpligtelser til opdræt af lokale racer, der er i fare for at gå tabt for landbruget, jf. artikel 28, stk. 10, litra b), i forordning (EU) nr. 1305/2013, kan betalinger i henhold til artikel 28, 29 og 34 i nævnte forordning ikke ydes pr. dyreenhed.«
            
         
               3)
            
            
               Bilag I ændres som anført i bilag I til denne forordning.
            
         
               4)
            
            
               Bilag II erstattes af teksten i bilag II til denne forordning.
            
         
               5)
            
            
               Bilag III ændres som anført i bilag III til denne forordning.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. april 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 487.
   
      (2)  Kommissionens gennemførelsesforordning (EU) nr. 808/2014 af 17. juli 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 227 af 31.7.2014, s. 18).
   
      BILAG I
      I bilag I til gennemførelsesforordning (EU) nr. 808/2014 foretages følgende ændringer:
      
                  1)
               
               
                  I punkt 8.2 i del 1 affattes litra c) således:
                  
                              »c)
                           
                           
                              omfang, støtteniveau, støtteberettigede støttemodtagere, og, hvor det er relevant, metode til beregning af beløbet eller støttesats opdelt på delforanstaltning og/eller operationstype, hvor det er nødvendigt. Specificering af støtteberettigede omkostninger, støttebetingelser, relevante støttebeløb og støttesatser og principperne for fastsættelsen af udvælgelseskriterier for hver operationstype. Hvis der ydes støtte til et finansielt instrument, som gennemføres i henhold til artikel 38, stk. 4, første afsnit, litra a) og b), i forordning (EU) nr. 1303/2013, en beskrivelse af det finansielle instruments type, generelle kategorier af endelige modtagere, generelle kategorier af støtteberettigede omkostninger, maksimalt støtteniveau og principperne for fastlæggelsen af udvælgelseskriterier«
                           
                        
            
                  2)
               
               
                  I punkt 5.2 i del 2 affattes litra c) således:
                  
                              »c)
                           
                           
                              omfang, støtteniveau, støtteberettigede støttemodtagere, og, hvor det er relevant, metode til beregning af beløbet eller støttesats opdelt på delforanstaltning og/eller operationstype, hvor det er nødvendigt. Specificering af støtteberettigede omkostninger, støttebetingelser, relevante støttebeløb og støttesatser og principperne for fastsættelsen af udvælgelseskriterier for hver operationstype. Hvis der ydes støtte til et finansielt instrument, som gennemføres i henhold til artikel 38, stk. 4, første afsnit, litra a) og b), i forordning (EU) nr. 1303/2013, en beskrivelse af det finansielle instruments type, generelle kategorier af endelige modtagere, generelle kategorier af støtteberettigede omkostninger, maksimalt støtteniveau og principperne for fastlæggelsen af udvælgelseskriterier«
                           
                        
            
   
      BILAG II
      
         
            »BILAG II
            
               Satser for omregning af dyr til storkreaturer (SK), jf. artikel 9, stk. 1 og 2
            
            
                        
                                    (1)
                                 
                                 
                                    Tyre, køer og andet kvæg, der er mere end 2 år gammelt, og enhovede dyr, der er mere end 6 mdr. gamle
                                 
                              
                     
                        1,0 SK
                     
                  
                        
                                    (2)
                                 
                                 
                                    Kvæg fra seks måneder til to år
                                 
                              
                     
                        0,6 SK
                     
                  
                        
                                    (3)
                                 
                                 
                                    Kvæg under seks måneder
                                 
                              
                     
                        0,4 SK
                     
                  
                        
                                    (4)
                                 
                                 
                                    Får og geder
                                 
                              
                     
                        0,15 SK
                     
                  
                        
                                    (5)
                                 
                                 
                                    Avlssøer > 50 kg
                                 
                              
                     
                        0,5 SK
                     
                  
                        
                                    (6)
                                 
                                 
                                    Andre svin
                                 
                              
                     
                        0,3 SK
                     
                  
                        
                                    (7)
                                 
                                 
                                    Æglæggende høner
                                 
                              
                     
                        0,014 SK
                     
                  
                        
                                    (8)
                                 
                                 
                                    Andet fjerkræ
                                 
                              
                     
                        0,03 SK
                     
                  
                        For de kategorier eller underkategorier af dyr, der er angivet i denne tabel, kan omregningssatser undtagelsesvis forhøjes eller nedsættes under hensyn til videnskabelige beviser, som forklares og begrundes behørigt i landdistriktsudviklingsprogrammerne.
                        Andre kategorier af dyr kan undtagelsesvis tilføjes. Omregningssatser for sådanne kategorier fastsættes under hensyn til særlige forhold og videnskabelige beviser, som forklares og begrundes behørigt i landdistriktsudviklingsprogrammerne.«
                     
                  
      
   
   
      BILAG III
      Punkt 2.2, litra b), i del 1 i bilag III til gennemførelsesforordning (EU) nr. 808/2014 affattes således:
      
         
                     »b)
                  
                  
                     er der tale om operationer, som ikke er omfattet af litra c), og hvor den samlede offentlige støtte overstiger 50 000 EUR, skal mindst én plakat (minimumsstørrelse A3) eller et skilt/en plade med information om projektet, hvor Unionens finansielle støtte fremhæves, opsættes på et sted, der er klart synligt for offentligheden. Medlemsstaterne kan dog beslutte, at dette krav ikke skal gælde, eller at tærsklen skal forhøjes, for operationer i henhold til artikel 21, stk. 1, litra a) og b) (vedrørende indkomsttab og vedligeholdelsesomkostninger), og artikel 28-31, 33, 34 og 40 i forordning (EU) nr. 1305/2013. Medlemsstaterne kan også beslutte, at dette krav ikke skal gælde, eller at tærsklen skal forhøjes, for andre operationer, der ikke resulterer i en investering, hvis det som følge af arten af den finansierede operation, ikke er muligt at finde et egnet sted til plakaten eller skiltet/pladen. Ved lokalerne for lokale aktionsgrupper, der finansieres over Leader, anbringes et oplysningsskilt eller en informativ plade«